แรงซื้อกลับหนุน SET ปิดรีบาวด์ 6 จุด นลท.รอผลประชุม “เฟด” สัปดาห์หน้า
SET ปิดรีบาวด์ 6 จุด ตามตปท. รับแรงช้อนซื้อ-รอผลประชุมเฟดสัปดาห์หน้า พรุ่งนี้ให้แนวรับ 1,660 จุด และแนวต้าน 1,680 จุด
SET ปิดรีบาวด์ 6 จุด ตามตปท. รับแรงช้อนซื้อ-รอผลประชุมเฟดสัปดาห์หน้า พรุ่งนี้ให้แนวรับ 1,660 จุด และแนวต้าน 1,680 จุด
28 เม.ย. 2565

นายวิจิตร อารยะพิศิษฐ์ ผู้อำนวยการอาวุโสและนักกลยุทธ์ บล.เมย์แบงก์ (ประเทศไทย) กล่าวว่า ตลาดหุ้นไทยวันนี้รีบาวด์ตามตลาดหุ้นทั่วโลก โดยได้สัญญาณเชิงบวกจากปัจจัยภายนอกประเทศ หลังนักลงทุนตอบรับปัจจัยลบเรื่องธนาคารกลางสหรัฐ (เฟด) จะเร่งปรับขึ้นอัตราดอกเบี้ยไปพอสมควรแล้ว อีกทั้งผลประกอบการของหุ้นกลุ่มเทคโนโลยีในสหรัฐก็ออกมาดี ทำให้ Sentiment ภาพรวมกลับมาดีขึ้น
สำหรับแนวโน้มพรุ่งนี้คาดว่าดัชนีน่าจะแกว่งไซด์เวย์ระหว่างรอความชัดเจนจากการประชุมเฟดสัปดาห์หน้า ขณะที่ตลาดหุ้นไทยก็จะปิดทำการในวันจันทร์ที่ 2 พ.ค.ชดเชยวันแรงงานแห่งชาติ ให้กรอบแนวรับ 1,660 จุด และแนวต้าน 1,680 จุด
ทั้งนี้แนะนำติดตามการทยอยประกาศผลประกอบการกลุ่มเรียลเซคเตอร์ (Real Sectors) และตัวเลขเศรษฐกิจสหรัฐ โดยคืนนี้จะมีการเปิดเผยผลิตภัณฑ์มวลรวมภายในประเทศ (GDP) ไตรมาส 1/2565 (ประมาณการเบื้องต้น) และดัชนีราคาการใช้จ่ายเพื่อการบริโภคส่วนบุคคล (PCE) เดือน มี.ค.ในคืนวันศุกร์นี้ ซึ่งจะเป็นตัวเลขชุดสุดท้ายที่มีผลต่อการตัดสินใจในการดำเนินนโยบายการเงินของการประชุมเฟดรอบนี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 4,489.71 ล้านบาท ปิดที่ 112.50 บาท ลดลง 1.50 บาท
BANPU มูลค่าการซื้อขาย 4,331.42 ล้านบาท ปิดที่ 12.20 บาท เพิ่มขึ้น 0.60 บาท
AOT มูลค่าการซื้อขาย 2,783.92 ล้านบาท ปิดที่ 67.00 บาท ลดลง 1.00 บาท
KBANK มูลค่าการซื้อขาย 2,457.32 ล้านบาท ปิดที่ 153.50 บาท เพิ่มขึ้น 2.00 บาท
TOP มูลค่าการซื้อขาย 2,331.17 ล้านบาท ปิดที่ 55.75 บาท เพิ่มขึ้น 2.25 บาท